laion/Wikipedia-Exotic huggingface dataset:
דיה זנב סנונית

דיה זנב סנונית (שם מדעי: Elanoides forficatus) הוא מין יחיד בסוגו של עוף ממשפחת הנציים הקרוב לדאה ושייך לתת-משפחת הדאות. דאה זו חיה באמריקה הטרופית. אורכה 50-68 ס"מ, מוטת כנפיה 1.12-1.36 מטר ומשקלה 310-600 גרם. היא בעלת נוצות לבנות עם קצוות כהים לכנפיה וזנב-סנונית שחור לגמרי, ארוך ודק. הדיה בעלת עיניים ומקור שחורים וראש לבן ועגלגל. היא חיה בביצות ויערות מדרום ארצות הברית עד לפרו וצפון ארגנטינה. היא חיה ביחידות או בזוגות ומקננת על העצים הגבוהים. הטרף העיקרי של דיה זו מורכב מזוחלים כמו לטאות ונחשים קטנים אותם ומגוונת בדו-חיים, חרקים גדולים, ביצים ועופות קטנים. יונקים נדירים יותר בתפריט וכוללים בעיקר עטלפים. לעיתים תאכל גם פירות. מדיה וקבצים בנושא דיה זנב סנונית בוויקישיתוף דיה זנב סנונית, באתר ITIS (באנגלית) דיה זנב סנונית, באתר NCBI (באנגלית) דיה זנב סנונית, באתר Animal Diversity Web (באנגלית) דיה זנב סנונית, בבסיס הנתונים ARKive (באנגלית) דיה זנב סנונית, באתר האנציקלופדיה של החיים (באנגלית) דיה זנב סנונית, באתר Internet Bird Collection (באנגלית) דיה זנב סנונית, באתר GBIF (באנגלית) דיה זנב סנונית באתר הרשימה האדומה של IUCN
יחסי איחוד האמירויות הערביות – מצרים

יחסי איחוד האמירויות הערביות–מצרים (בערבית: العلاقات الإماراتية المصرية) הם היחסים הבילטרליים בין רפובליקת מצרים הערבית ובין איחוד האמירויות הערביות. היחסים הדיפלומטים בין המדינות כוננו עם קבלת העצמאות של איחוד האמירויות הערביות מבריטניה ב-1971, למצרים שגרירות באבו דאבי וקונסוליה בעיר דובאי, לאמירויות שגרירות בקהיר. לשתי המדינות קשרים פוליטיים וכלכלים וסחר פנימי של יבוא ויצוא כאשר מצרים מיצאת לאמרויות חומרים לתעשייה כבדה ומינרלים והאמרויות מיצאת למצרים מזון. לאחר ההפיכה במצרים בשנת 2013 התחזקו היחסים בין המדינות ונשיא האמירויות ח'ליפה בן זאיד אאל נהיאן הורה להעביר למצרים כ-1,000,000 טונות של חיטה. יחסי ישראל–מצרים יחסי איחוד האמירויות הערביות–ישראל
אמין חארית

אמין חארית (בערבית: أمين حاريت; נולד ב-18 ביוני 1997) הוא כדורגלן מרוקאי יליד צרפת המשחק בעמדת הקשר באולימפיק מרסיי ובנבחרת מרוקו. ב-13 באוגוסט 2016 ערך חארית את הופעת הבכורה שלו בליגה הצרפתית עם נאנט בניצחון 1–0 על דיז'ון. ב-10 ביולי 2017 הודיעה הקבוצה הגרמנית מהבונדסליגה, שאלקה 04, על החתמתו של חארית לחוזה לארבע שנים, סכום ההעברה שוער בכ-8 מיליון אירו. את הופעת הבכורה שלו במדי שאלקה ערך ב-14 באוגוסט במשחק נגד דינמו ברלין במסגרת הגביע הגרמני. ב-25 בנובמבר כבש חארית את שער הבכורה שלו בליגה נגד בורוסיה דורטמונד, משחק שבו קבוצתו הייתה בפיגור של ארבעה שערים תוך 25 דקות בלבד, אך שאלקה הצליחה להשוות את התוצאה בדקה ה-94 מכדור קרן והצליחה להפוך את משחק הדרבי למפגש היסטורי בין שתי הקבוצות. ב-2 בספטמבר הושאל לאולימפיק מרסיי. הוא ערך את הופעת הבכורה שלו במועדון הצרפתי בניצחון 1–2 על מונקו. במשחק שלאחר מכן, סטאד רן, הוא נכנס בדקה ה-59 וכבש 12 דקות לאחר מכן את שערו הראשון ועזר לקבוצתו לנצח 0–2. בנובמבר 2022 חתם באופן קבוע במרסיי. חארית ייצג את נבחרות הנוער של צרפת מהנבחרת עד גיל 18 ועד הנבחרת צרפת עד גיל 21. חארית הוא ממוצא מרוקאי, ובאוקטובר 2015 דחה את זימונו לנבחרת מרוקו עד גיל 19, אך שנתיים לאחר מכן הוא החליט לשנות את בחירתו ולבחור לשחק במדים הלאומיים של מרוקו. ב-7 באוקטובר 2017 ערך חארית את הופעת הבכורה שלו בנבחרת נגד נבחרת גבון בניצחון 3–0 במסגרת מוקדמות מונדיאל 2018, כשנכנס מהספסל בדקה ה-90. נכלל בסגל נבחרת מרוקו לטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה. נכלל בסגל נבחרת מרוקו לטורניר גביע אפריקה לאומות 2023. אליפות אירופה בכדורגל עד גיל 19: 2016 נבחרת הטורניר של אליפות אירופה בכדורגל עד גיל 19: 2016 מדיה וקבצים בנושא אמין חארית בוויקישיתוף אמין חארית, ברשת החברתית פייסבוק אמין חארית, ברשת החברתית אקס (טוויטר) אמין חארית, ברשת החברתית אינסטגרם אמין חארית, באתר Transfermarkt אמין חארית, באתר Soccerway אמין חארית, באתר BDFutbol אמין חארית, באתר WorldFootball.net אמין חארית, באתר National Football Teams אמין חארית, באתר FootballDatabase.eu הפרופיל של חארית באתר הרשמי של שאלקה חארית משנה את בחירתו בנוגע לנבחרת لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) السيد وليد الركراكي يوجه الدعوة لانس زروري للمشاركة في كاس العالم באתר הרשמי של פדרציית הכדורגל המרוקאית המלכותית, 16 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
אלכסנדר דאף, דוכס פייף הראשון

אלכסנדר דאף, דוכס פייף הראשון (באנגלית: Alexander Duff, 1st Duke of Fife, ‏10 בנובמבר 1849 – 29 בינואר 1912), היה דוכס פייף וחתנו של אדוארד השביעי, מלך הממלכה המאוחדת - בעלה של לואיז, הנסיכה המלכותית. אלכסנדר נולד באדינבורו, סקוטלנד ב-10 בנובמבר 1849, לג'יימס דאף, אשר היה נכדו של אלכסנדר דאף, רוזן פייף השלישי, ולאגנס היי, בתם של ויליאם היי, רוזן ארול השמונה עשר ואליזבת פיצקלרנס, אשר הייתה בתו הבלתי חוקית של ויליאם הרביעי, מלך הממלכה המאוחדת. בשנת 1857 מת דודו של אביו ג'יימס דאף, רוזן פייף הרביעי, ואביו ירש את נחלותיו ותאריו, ואילו אלכסנדר קיבל את התואר "וייקונט מקדאף". בשנת 1874 נבחר אלכסנדר לחבר הפרלמנט הבריטי, ובשנת 1879 מת אביו ג'יימס דאף, רוזן פייף החמישי, ואלכסנדר הפך ל"רוזן פייף השישי" כחלק מהאצולה של אירלנד (ול"ברון סקין" כחלק מהאצולה של הממלכה המאוחדת - מה שהקנה לו מקום בבית הלורדים). בין השנים 1880–1881 כיהן אלכסנדר כקפטן החיל הנכבד של זרועות בממשלתו של ויליאם גלאדסטון, ובשנת 1882 נשלח במשימה דיפלומטית מיוחדת לממלכת סקסוניה. כמו כן הוא שימש כלורד לוטננט של מוריי בין השנים 1872–1902, וכלורד לוטננט של מחוז לונדון מפברואר 1900 עד מותו בשנת 1912. בשנת 1885 יצרה המלכה ויקטוריה את רוזנות פייף באצולה של בריטניה. כמו כן הוא השתתף בהקמת חברת הצ'ארטר בדרום אפריקה, ושימש כסגן נשיא שלה עד לפשיטת ג'יימסון בשנת 1896. ב-27 ביולי 1889 התחתן אלכסנדר עם לואיז, הנסיכה המלכותית, בתם של אלברט אדוארד, נסיך ויילס ואלכסנדרה, נסיכת דנמרק, ונכדתה של המלכה ויקטוריה, ולכבוד נישואיו קיבל את התואר דוכס פייף. לבני הזוג נולדו 3 ילדים, ובשנת 1900 לאחר שהתברר שאין להם בנים, חתמה המלכה ויקטוריה על מסמך שאישר את העברת התארים לבנותיהם. בשנת 1901 מתה סבתה המלכה ויקטוריה, ואביה עלה לשלטון במקומה כאדוארד השביעי, מלך הממלכה המאוחדת, וב-9 בנובמבר 1905 העניק לה אביה את התואר הנסיכה המלכותית. בדצמבר 1911 בעת הפלגת המשפחה למצרים, נטרפה ספינתם בים מול חופי מרוקו, ולמרות שבני המשפחה נחלצו ללא פגע, חלה אלכסנדר בדלקת אדר החזה, ובינואר 1912 הוא מת באסוואן שבמצרים, ובתו הנסיכה אלכסנדרה, דוכסית פייף השנייה ירשה את תאריו. ב-27 ביולי 1889 התחתן אלכסנדר עם לואיז, הנסיכה המלכותית, בתם של אדוארד השביעי, מלך הממלכה המאוחדת ואלכסנדרה, נסיכת דנמרק, ממנה נולדו לו 3 ילדים: אלסטר דאף, מרקיז מקדאף (1890) הנסיכה אלכסנדרה, דוכסית פייף השנייה (1891–1959), התחתנה עם ארתור, נסיך קונוט הנסיכה מוד, רוזנת סאות'סק (1893–1945), התחתנה עם צ'ארלס קרנגי, רוזן סאות'סק האחד עשר מדיה וקבצים בנושא אלכסנדר דאף, דוכס פייף הראשון בוויקישיתוף אלכסנדר דאף, דוכס פייף הראשון, באתר "Find a Grave" (באנגלית)
MVPD

MVPD (ראשי תיבות של: Multichannel Video Programming Distributor) הוא סַפָּק שירות (אנ'), המספק שירותים של סרטי וידאו רב ערוציים (כלומר, שירותים של סרטי וידאו, המסופקים למשתמש ביותר מערוץ אחד). בהתייחס לארצות הברית, מסופקים שירותים אלו לרוב, בתמורה לתשלום דמי מנוי מצד מקבל שירותים אלו. מפעילי שירותים אלו כוללים ספקי שידורים ישירים, המשתמשים בטכנולוגיית "טלוויזיה בלוויין", מערכות טלוויזיה בכבלים, מגוון ספקי שירותי וידאו קוויים (ביניהם נכללים: "Verizon Fios", כמו גם "AT&T U-verse"), וחברות טלוויזיה מקומיות, המספקות שירותי טלוויזיה באזור גאוגרפי מסוים, באמצעות שימוש בפרוטוקולי אינטרנט שונים. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
טלוויזיה בלוויין

טלוויזיה בלוויין הוא שירות אשר מספק שידורי טלוויזיה לצופיו באמצעות לווייני תקשורת הסובבים את כדור הארץ. השידורים מועברים באופן ישיר למיקומו הגאוגרפי של הצופה על פני כדור הארץ. אותות השידור המשודרים מהלוויינים נקלטים באמצעות שני התקנים חיצוניים, המותקנים לרוב על גג ביתו של המשתמש: צלחת לוויין, שהיא למעשה אנטנה פרבולית, יחד עם מגבר LNB. דוגמה לשירות כזה בישראל הוא "Yes הטלוויזיה בלוויין". טלוויזיה בכבלים רשימה של ספקי שירותים של שידורים ישירים, במדינות שונות, באמצעות טכנולוגיית "טלוויזיה בלוויין" (באנגלית) מדיה וקבצים בנושא טלוויזיה בלוויין בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קרחון מריק

קרחון מריק (באנגלית: Merrick Glacier) הוא קרחון הממוקם מזרחית לקרחון סנט, ברכס בריטניה שבאנטארקטיקה. הקרחון זורם דרום מערבה אל תוך קרחון בירד, בקמה המערבי של מצוק הורניי.  שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם אניית צי ארצות הברית מריק - ספינת מטען של צי ארצות הברית, במהלך מבצע קפיצה גבוהה בין השנים 1946 - 1947 בראשותו של האדמירל ריצ'רד בירד (שמו של קרחון בירד ניתן לו באותו זמן, ובאותו הקשר). קרחון מריק באתר הסקר הגאולוגי של ארצות הברית קרחון מריק באתר מרכז המידע האנטארקטי של ממשלת אוסטרליה קרחון מריק באתר הגאזט האנטארקטי של ממשלת ניו זילנד מידע גאוגרפי והיסטורי
מוחמד א-שיבאני

מוחמד בן אלחסן א-שיבאני (בערבית: محمد بن الحسن الشيباني) נולד בשנת 749, ונפטר בשנת 805. היה בין תאבעו אל-תאבעין הבולטים. נחשב על ידי רבים כאֲבִי החוק האסלאמי הבין לאומי. היה משפטן ופוסק הלכה מוסלמי, אשר למד אצל גדולי פוסקי ההלכה בעולם האסלאמי, כגון האימאם אבו חניפה, ולצד מלומדים נוספים כמו אבו יוסף, והאימאם מאליק אבן אנס. מוחמד בן אלחסן א-שיבאני נולד בואסט שבעיראק, בשנת 749. כבר בצעירותו עבר לכופה, עיר הולדתו של אימאם אבו חניפה, ושם הוא למעשה גדל. למרות שאביו ניהל קריירה צבאית, א-שיבאני ביקש לעצמו קריירה אינטלקטואלית. א-שיבאני החל את לימודיו הרשמיים בכופה, כתלמיד של אימאם אבו חניפה. בהגיעו לגיל 18 (בשנת 767), נפטר אימאם אבו חניפה, לאחר שא-שיבאני הספיק ללמוד אצלו רק במשך שתיים. לאחר פטירתו של אימאם אבו חניפה, המשיך א-שיבאני ללמוד אצל אבו יוסף, אשר היה התלמיד הכי בולט של אימאם אבו חניפה, ממשיך דרכו, וזה אשר תרם הכי הרבה להפצת האסכולה החנפית, ולהפיכתה לאסכולת ההלכה הכי גדולה בעולם האסלאמי עד עצם היום הזה. בשלב מסוים במהלך מסעו הרוחני בעקבות הידע הדתי, עבר א-שיבאני לאלמדינה, שם זכה ללמוד במשך כ-3 שנים אצל האימאם מאליק אבן אנס (נכתב גם "מאלכ"), מייסד האסכולה המאלכית. כך, כתוצאה מחינוכו ולימודי אצל גדולי המשכילים, הפך א-שיבאני לפוסק הלכה ולמשפטן כבר בגיל צעיר. על פי אסמעאיל, הנכד של אימאם אבו חניפה, החל א-שיבאני ללמד בכופה כבר בהיותו בן 20 (בשנת 769). א-שיבאני עבר לבגדד, שם הוא המשיך את לימודיו. הוא זכה לכל כך הרבה כבוד, עד כדי כך שהח'ליפה הארון א-רשיד מינה אותו לקאדי העליון של העיר א-רקה, בירת הח'ליפות ( בסביבות שנת 796), והוא החזיק בתפקיד הזה עד לשנת 803. לאחר עזיבתו את תפקידו בא-רקה, שב א-שיבאני לבגדד, וכך שב גם לפעילותו הלימודית והחינוכית. באותה תקופה, הגיע א-שיבאני לשיא השפעתו, כאשר בין השאר הוא לימד את מוחמד אבן אידריס א-שאפעי, הידוע גם כאימאם א-שאפעי, ואשר בתורו ייסד את האסכולה השאפעית. הארון א-רשיד כל כך העריך את א-שיבאני, עד כי הוא שוב הציע לו משרה של קאדי, הפעם בח'וראסאן. א-שיבאני קיבל את המשרה הזאת, והחזיק בה עד לפטירתו בשנת 805. אימאם אבו חניפה אימאם מאליק אבן אנס אבו יוסף האימאם א-שאפעי האסכולה השאפעית האסכולה החנפית האסכולה המאלכית שריעה Weeramantry, C. G., Justice without frontiers : furthering human rights, The Hague: Kluwer Law International, ©1997-<c1998> The Philosophy of Jurisprudence in Islam, Brill The Origins of Muhammadan Jurisprudence, Clarendon Press Revolvy, LLC, "Muhammad al-Shaybani" on Revolvy.com, www.revolvy.com (באנגלית)(הקישור אינו פעיל)
חיים ברזיס (מנהיג ציוני)

הרב דוקטור יוסף חיים ברזיס (ברומנית: Iosef Haim Brezis)‏; 1887–1930, היה רב, פעיל ציוני ופובליציסט פורה ברומניה, בן של רב וסבו של המתמטיקאי חיים ברזיס. חיים ברזיס למד יהדות מאביו, יהודה אריה ברזיס, שהיה רב בפלוישט, רומניה ובסיוע כספי של יהדות פלוישט, שם כיהן אביו כרב, המשיך לימודי תאולוגיה ופילוסופיה בבית המדרש הרבני של צרפת, בפריז, שם השיג את תואר הדוקטור בפילוסופיה ובתאולוגיה. ב-1908, כשאביו נפטר, ראשי קהילת אביו יצרו איתו קשר, כדי לשכור אותו במקום אביו, בתנאי שיסיים את לימודיו. ב-11 ביוני 1911, לאחר סיום לימודיו, התחיל לכהן כרב של פלוישט. במהלך כהונתו כרב ראשי של פלוישט ברזיס כיהן גם כחבר בוועדות קהילתיות שונות, כולל ועד בתי הספר, קידם את לימודי העברית ויזם את ארגון הנוער היהודי ציוני "בני עזרא". הוא גם פרסם מאמרים רבים בעיתונות היהודית. הרב הראשי של יהדות רומניה, יעקב יצחק נימירובר, ביטא את הערכתו לרב ברזיס בכך שכינה אותו "סופר רב". לאחר 11 שנות כהונה בפלוישט עבר ברזיס לבוקרשט, שם התמנה למנהל קרן קיימת לישראל. "נוכחויות רבניות במרחב הרומני", מאת ברוך טרקטין ולוציאן-זאב הרשקוביץ', הוצאת HASEFER, בוקרשט, 2008, עמודים 104 - 105. (ברומנית) Evrei din România - breviar biobibliografic, Hasefer, 2008, עמוד 84 (ברומנית) "נוכחויות רבניות במרחב הרומני", מאת ברוך טרקטין ולוציאן-זאב הרשקוביץ', הוצאת HASEFER, בוקרשט, 2008, עמוד 106 (ברומנית)
קרחון סנט

קרחון סֶנֶט (באנגלית: Sennet Glacier) הוא קרחון הממוקם בין קרחון יאנסי וקרחון מריק, ברכס בריטניה שבאנטארקטיקה. קרחון סנט זורם לכיוון דרום מהר אולדריץ' לתוך קרחון בירד. שמו של הקרחון ניתן לו על ידי הוועדה המייעצת לשמות אנטארקטיים. בדומה לקרחון בירד, נקרא הקרחון על שם צוללת צי ארצות הברית סנט, אשר שימשה את הצי במבצע קפיצה גבוהה בין השנים 1946–1947, מבצע שבראשו עמד אדמירל ריצ'רד בירד. קרחון סנט באתר הסקר הגאולוגי של ארצות הברית קרחון סנט באתר מרכז המידע האנטארקטי של ממשלת אוסטרליה קרחון סנט באתר גאזט SCAR של ממשלת אוסטרליה מחשבון מרחקים - המרחק מקרחון סנט לאתרים סמוכים מידע היסטורי וגאוגרפי
דיה גדולת-מקור

דיה גדולת-מקור (שם מדעי: Chondrohierax), היא סוג של עופות ממשפחת הנציים החיים באמריקה הטרופית. בסוג שני מינים, אך כמה מהחוקרים משייכים אותם למין אחד בלבד. המין דיה קרסתנית נפוצה מטקסס ודרום ארצות הברית עד לאמריקה הדרומית הטרופית. המין דיה קובנית אנדמית לאי קובה, והיא כמעט נכחדה בטבע. שני המינים דומים מאוד ואורכם 40–50 ס"מ בממוצע. נוצותיהם אפורות והם בעלי מקור מגודל המזכיר מקור תוכי וצבעו צהוב. המקור משמש אותם לפיצוח קונכיות של חלזונות עצים, המזון החביב עליהם, אם כי הם ניזונים גם מיונקים קטנים, זוחלים, דו-חיים וחרקים. דיה קרסתנית (Chondrohierax uncinatus) דיה קובנית (Chondrohierax wilsonii) מדיה וקבצים בנושא דיה גדולת-מקור בוויקישיתוף דיה גדולת-מקור, באתר ITIS (באנגלית) דיה גדולת-מקור, באתר NCBI (באנגלית) דיה גדולת-מקור, באתר GBIF (באנגלית)
בזית

בזית (שם מדעי: Aviceda; מכונה גם נץ-קוקייתי) הוא סוג של עופות ממשפחת הנציים הקרובים לאיה. עופות אלה נפוצים מאוסטרליה עד אפריקה וחיים בעיקר באזורים טרופיים ולחים. הם נראים כמו איות בעלי ציצה שחורה מאחורי ראשם. נוצותיהם אפורות עם כנפיים כהות, הבטן והחזה משורטטים והראש אפור. המקור קצר ומעוקל והעיניים צהובות. אורכם הממוצע 30-40 ס"מ. הם חיים בין העצים ביערות וניזונים מחרקים גדולים, צפרדעי עצים, זוחלים שונים ויונקים. הם יורדים לקרקע לעיתים רחוקות. בזית אפריקאית (Aviceda cuculoides) בזית ג'רדוני (Aviceda jerdoni) בזית שחורה (Aviceda leuphotes) בזית מדגסקרית (Aviceda madagascariensis) בזית פסיפית (Aviceda subcristata) מדיה וקבצים בנושא בזית בוויקישיתוף בזית, באתר ITIS (באנגלית) בזית, באתר NCBI (באנגלית) בזית, באתר Animal Diversity Web (באנגלית) בזית, באתר האנציקלופדיה של החיים (באנגלית) בזית, באתר GBIF (באנגלית)
מצוק הורני

מצוק הורני (באנגלית: Horney Bluff) הוא מצוק שאורכו 30 קילומטרים המשתרע לכיוון מזרח, לצידו הצפוני של קרחון בירד, מקרחון מריק ועד כף קר שבאנטארקטיקה. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם קפטן הארי רי. הורני (Harry R. Horney), מציוותו של אדמירל ריצ'רד בירד במהלך מבצע קפיצה גבוהה של צי ארצות הברית שנערך בין השנים 1946 - 1947.   • Edmund Stump, The Ross Orogen of the Transantarctic Mountains, P 107 מצוק הורני באתר הסקר הגאולוגי של ארצות הברית מצוק הורני באתר מרכז המידע האנטארקטי של ממשלת אוסטרליה מצוק הורני באתר הגאזט האנטארקטי של ממשלת ניו זילנד תצלום של מצוק הורני באתר הגאזט האנטארקטי של ממשלת ניו זילנד מזג אוויר עדכני עבור מצוק הורני מידע גאוגרפי והיסטורי
איה ארוכת-זנב

איה ארוכת-זנב (שם מדעי: Henicopernis) הוא סוג בעל שני מינים של עופות ממשפחת הנציים הקרובים לאיה ואנדמיים לגינאה החדשה. אלו איות שאורכן 50–60 ס"מ, מוטת כנפיהן 104–140 ס"מ, וצבע נוצותיהן שחור עם בטן לבנה משורטטת וראש שחור עם נוצות לבנות לאורכו. הזנב אפור-שחור וכשמו ארוך מאוד. המקור צהוב עם קצה שחור. עופות אלה די נדירים. הם חיים ביערות ההרים של גינאה החדשה. Henicopernis infuscatus Henicopernis longicauda מדיה וקבצים בנושא איה ארוכת-זנב בוויקישיתוף איה ארוכת-זנב, באתר ITIS (באנגלית) איה ארוכת-זנב, באתר NCBI (באנגלית) איה ארוכת-זנב, באתר Animal Diversity Web (באנגלית) איה ארוכת-זנב, באתר האנציקלופדיה של החיים (באנגלית) איה ארוכת-זנב, באתר GBIF (באנגלית)
מדפים (אלבום)

מדפים הוא אלבום הבכורה של בית הבובות שיצא בינואר 2005. מקורו של האלבום הוא בדרום אמריקה, שם עברו השירים ממטייל למטייל. חברי הלהקה הקליטו בישראל סקיצות MP3 והעבירו למטיילים שפגשו במסעם, ואלה נתבקשו לצרוב לחבריהם. השירים זכו לפופולריות גבוהה והגיעו אף למטיילים בהודו, אוסטרליה ויפן. כאשר הלהקה החלה להופיע בארץ נוכחה להם הפופולריות לה זכו שיריהם. סוכני חברות התקליטים נענע דיסק ובארבי רקורדס שהיו בהופעה של הלהקה החליטו להחתים את הלהקה על אלבום. האלבום קיבל מעמד זהב בנובמבר 2005, ואף זיכה את בית הבובות בפרסי "הרכב השנה" ו"תגלית השנה" בטקס פרסי עמ"י ב־2006. במרץ אותה שנה קיבל האלבום מעמד פלטינה. ללהקה לא היה שם קבוע במשך זמן רב, ורק זמן קצר לפני הדפסת עטיפת האלבום נבחר השם "בית הבובות", על שם השיר. כסינגלים יצאו גם "למעני", "שיר בעפרון" ו"סיגפו", שהפך ללהיט. סיגפו (4:32) עומד מול ראי (4:13) בית הבובות (4:25) מי אם לא אני (4:25) הציורים של יובל (4:18) אישה כנענית (3:23) שיר בעיפרון (3:52) שמש (3:32) אמן (3:17) למעני (4:33). בסוף הרצועה של "למעני" ישנו "שיר נסתר" — מדפים — שעל שמו נקרא האלבום. שירה: אמיר אטיאס, איתי שיף מילים: אמיר אטיאס, איתי שיף, יובל שטרן הלחנה וגיטרה קלאסית: אמיר אטיאס עיבוד, גיטרה חשמלית, מפוחית ומנדולינה: נתן סולומון גיטרה בס: זיו הרפז, שי חלמיש, דני בושקניץ תופים וכלי הקשה: גיל פלוטניק ("קולי") כינור: ריטה שטיינפר, לאוניד פורטנוי קלידים: זיו לביא חצוצרה: אברהם פלדר סקסופון טנור: אסף יוריה ויולה: לאוניד שפייר
דיה אפורת-ראש

דיה אפורת-ראש (שם מדעי: cayanensis) היא סוג של עופות ממשפחת הנציים החיים באמריקה המרכזית ובאמריקה הדרומית מדרום מקסיקו לצפון ארגנטינה. בסוג שני מינים. עופות אלה דומים לאיה ובעלי נוצות לבנות עם כנפיים וזנב כהים ועם ראשים אפורים ומקורים קטנים שחורים. הם עפים מעל יערות הגשם בדאייה ומחפשים טרף הכולל בעיקר זוחלים וצפרדעים שוכני עצים. הם יגוונו גם בעופות וביונקים קטנים. Leptodon cayanensis Leptodon forbesi מדיה וקבצים בנושא דיה אפורת-ראש בוויקישיתוף דיה אפורת-ראש, באתר ITIS (באנגלית) דיה אפורת-ראש, באתר NCBI (באנגלית) דיה אפורת-ראש, באתר Animal Diversity Web (באנגלית) דיה אפורת-ראש, באתר GBIF (באנגלית)
ג'ון בוזמן

ג'ון ניקולס בוּזמן (באנגלית: John Nichols Boozman; נולד ב-10 בדצמבר 1950) הוא מייצגה של ארקנסו בסנאט של ארצות הברית מטעם המפלגה הרפובליקנית. טרם היבחרו לסנאט היה נציג מחוז הקונגרס השלישי של ארקנסו בבית הנבחרים של ארצות הברית. בוזמן נולד בשריבפורט שבלואיזיאנה. אביו, פיי וינפורד בוזמן הבן היה רב-נגד (Master Sergeant) בחיל האוויר של ארצות הברית ואחיו הגדול, פיי בוזמן השלישי, היה חבר בסנאט של ארקנסו. הוא למד באוניברסיטת ארקנסו וסיים את לימודיו הגבוהים במכללה הדרומית לאופטומטריה. הוא ייסד קליניקה אופטומטריה פרטית ב-1977 ועבד כמתנדב אופטומטריסט אצל משפחות בעלות הכנסה נמוכה. הוא זכה בבחירות מיוחדות ב-2002 לבית הנבחרים של ארצות הברית, שם הוא שימש כעוזר מצליף הרוב והיה חבר בוועדת המדיניות הרפובליקנית. הוא היה עורך דין לענייני עבירות סמים וניהל את ועדת המשנה של בית הנבחרים להזדמנויות כלכליות עבור חיילים משוחררים, ובמסגרת תפקיד זה הוביל שורה של הצעות חוק המרחיבות שירותים עבור חיילים משוחררים מובטלים. ב-2010 נבחר לסנאט של ארצות הברית, במהלך בחירות בהן גבר בנרחבות על הסנאטורית הדמוקרטית המכהנת בלאנש לינקולן. לינקולן נחשבה לאחת המועמדות הפגיעות של הדמוקרטים, והרפובליקנים הקדישו מאמץ רב לזכות במרוץ. עם בחירתו, היה לרפובליקני השני, אחרי טים הצ'ינסון, לייצג את ארקנסו בסנאט של ארצות הברית מאז תקופת השיקום הוא הושבע לתפקידו בינואר 2011, ומכהן כחבר בוועדת החקלאות, התזונה והייעור, ועדת התקציב, ועדת ההקצבות ובוועדה לענייני חיילים משוחררים של הסנאט. בוזמן הפך לסנאטור בכיר ב-2015, כאשר מארק פריור עזב את הסנאט לאחר תבוסתו בבחירות, ונבחר מחדש ב-2016. בוזמן חבר בוועדת ההקצבות, בוועדת הסביבה והעבודות הציבוריות, בוועדה לענייני חיילים משוחררים ובוועדת החקלאות, התזונה והיערנות. מדיה וקבצים בנושא ג'ון בוזמן בוויקישיתוף אתר האינטרנט הרשמי של ג'ון בוזמן (באנגלית) ג'ון בוזמן, ברשת החברתית פייסבוק ג'ון בוזמן, ברשת החברתית אקס (טוויטר) ג'ון בוזמן, ברשת החברתית אינסטגרם ג'ון בוזמן, סרטונים בערוץ היוטיוב ג'ון בוזמן, באתר אנציקלופדיה בריטניקה (באנגלית) ג'ון בוזמן, באתר המדריך הביוגרפי של הקונגרס של ארצות הברית (באנגלית) איציק וולף, בית נבחרים רפובליקני, סנאט דמוקרטי, באתר News1 מחלקה ראשונה, 3 בנובמבר 2010 סוכנויות הידיעות, מהפך בארה"ב: בית הנבחרים יהיה רפובליקני, באתר nrg‏, 3 בנובמבר 2010
עיט נחשים מצויץ

עיט נחשים מצויץ (שם מדעי: Spilornis cheela) הוא מין של עוף דורס מהסוג עיט נחשים אסייתי שבמשפחת הנציים, החי בדרום-מזרח אסיה והודו. אורכו של עיט זה 55–75 ס"מ. הוא בעל נוצות כנפיים חומות ומעט מנוקדות בלבן, והראש אפור כהה עם "כיפה" שחורה שבקציה ציצה שחורה גדולה. העיניים, צידי המקור והמקור צהובים, וקצה המקור שחור ומעוקל. הרגליים ארוכות וכתומות. הבטן חומה בהירה. עוף זה מעופף מעל יערות טרופיים, מישורים, ערבות לחות ומורדות הרים, מקצה ההימלאיה בהודו ונפאל ועד לאינדונזיה ודרום סין. כשמו של עוף זה הוא מתמחה בתפיסת נחשים וזוחלים דומים אך גם מגוון בדו-חיים, עופות ויונקים קטנים. הוא מחפש את הזוחלים בעיקר כשהם על הקרקע, דואה ממעל וחוטף את טרפו עם טפריו הגדולים. את הטרף הוא אוכל על ענף. עיט הנחשים חיי בזוגות המקימים קנים על העצים יחדיו. Spilornis cheela cheela Spilornis cheela melanotis Spilornis cheela spilogaster Spilornis cheela burmanicus Spilornis cheela ricketti Spilornis cheela malayensis Spilornis cheela davisoni Spilornis cheela perplexus Spilornis cheela hoya Spilornis cheela rutherfordi Spilornis cheela pallidus Spilornis cheela richmondi Spilornis cheela natunensis Spilornis cheela sipora Spilornis cheela batu Spilornis cheela asturinus Spilornis cheela abbotti Spilornis cheela bido Spilornis cheela baweanus Spilornis cheela palawanensis Spilornis cheela minimus מדיה וקבצים בנושא עיט נחשים מצויץ בוויקישיתוף עיט נחשים מצויץ, באתר ITIS (באנגלית) עיט נחשים מצויץ, באתר NCBI (באנגלית) עיט נחשים מצויץ, באתר Animal Diversity Web (באנגלית) עיט נחשים מצויץ, בבסיס הנתונים ARKive (באנגלית) עיט נחשים מצויץ, באתר האנציקלופדיה של החיים (באנגלית) עיט נחשים מצויץ, באתר GBIF (באנגלית) עיט נחשים מצויץ באתר הרשימה האדומה של IUCN
קלאו הקרן

קלאו הקרן (שם מדעי: Bycanistes) הוא סוג של עופות טרופיים ממשפחת הקלאוניים. עופות אלה חיים באפריקה הטרופית ובתוכו 5 מינים אוכלי פירות בעלי מקורים גדולים וחלולים המזכירים צורת קרניים כפולות. הם בינוניים עד גדולים בגודל וצבעם העיקרי שחור או אפור כהה עם מקורים כסופים. לרבים מבני הסוג ישנם גם גדילים כפולים על המקור. הם חיים בעיקר ביערות טרופים. קלאו מחצצר (Bycanistes bucinator) קלאו דו גוני (Bycanistes subcylindricus) קלאו מחלל (Bycanistes fistulator) קלאו חום-לחיים (Bycanistes cylindricus) קלאו כסוף קרן (Bycanistes brevis) מדיה וקבצים בנושא קלאו הקרן בוויקישיתוף קלאו הקרן, באתר ITIS (באנגלית) קלאו הקרן, באתר NCBI (באנגלית) קלאו הקרן, באתר Animal Diversity Web (באנגלית) קלאו הקרן, באתר GBIF (באנגלית)
קלאו כהה

קלאו כהה (שם מדעי: Anthracoceros) הוא סוג של עופות ממשפחת הקלאוניים החיים בדרום-מזרח אסיה. מינים אלה קטנים יחסית למשפחתם והם הקטנים ביותר באסיה, אך גדולים ממיני הטוקוס האפריקנים. צורת מקורם קשתית ולחלקם ישנה בליטה קרנית מעליו. צבע המקור צהוב בהיר. רובם שחורים אך החזה והצוואר יכולים להיות לבנים. לכולם זנב ארוך. הם ניזונים בעיקר מפירות שהם מחפשים ביערות במשך היום אך יגוונו גם בחרקים וחולייתנים קטנים. קלאו עקוד (Anthracoceros coronatus) קלאו לבן-זנב (Anthracoceros marchei) קלאו שחור (Anthracoceros malayanus) קלאו מזרחי (Anthracoceros albirostris) קלאו סולו (Anthracoceros montani) מדיה וקבצים בנושא קלאו כהה בוויקישיתוף קלאו כהה, באתר ITIS (באנגלית) קלאו כהה, באתר NCBI (באנגלית) קלאו כהה, באתר Animal Diversity Web (באנגלית) קלאו כהה, באתר האנציקלופדיה של החיים (באנגלית) קלאו כהה, באתר GBIF (באנגלית)